
Për një shtesë fondi në buxhetin e vitit 2012, miratuar për ministrinë e financave, për ngritjen e sistemit të monitorimit dhe fiskalizimit të lojërave të fatit në shqipëri

Në mbështetje të nenit 100 të Kushtetutës, të nenit 6 të ligjit nr.10 033, datë 11.12.2008 “Për lojërat e fatit”, të ndryshuar, të nenit 5 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 13 të ligjit nr.10 487, datë 5.12.2011 “Për buxhetin e vitit 2012”, me propozimin e Ministrit të Financave, Këshilli i Ministrave

Vendosi:

1. Në buxhetin e vitit  2012, miratuar  për  Ministrinë e Financave, të shtohet fondi  prej 200 000 (dyqind mijë) USD në programin “Planifikim, menaxhim, administrim”, për të përballuar kontributin e qeverisë shqiptare në asistencën teknike të ofruar nga PNUD-i për ngritjen e sistemit të monitorimit dhe fiskalizimit të lojërave të fatit në Shqipëri.
2. Kundërvlefta në lekë e shumës së përmendur në pikën 1, të përballohet nga fondi i rezervë i buxhetit, për vitin 2012.
3. Ky fond i kthehet qeverisë shqiptare nga fituesi i koncesionit të sistemit online të monitorimit të lojërave të fatit.
4. Ngarkohet Ministria e Financave për zbatimin e këtij vendimi.
Ky vendim hyn në fuqi menjëherë.

